*Είναι η ηλικιακή/ βιολογική φάση του ανθρώπου κατά την οποία αναπτύσσει τις σωματικές, πνευματικές, κοινωνικές κ.λπ. ιδιότητές του, βάσει επιδράσεων εξωτερικού περιβάλλοντος (προσλαμβάνουσες παραστάσεις, πρότυπα κ.α.) και τα ιδιαίτερα στοιχεία της χαρακτηρολογικής τους δομής.*

*Οι νέοι διανύουν περίοδο βιολογικής ακμής για αυτό:*

*1.έχουν έντονη ενεργητικότητα, ενθουσιασμό, αγωνιστικότητα και διάθεση για δυναμική αντιμετώπιση των καταστάσεων*

*2.επιδεικνύοντας απόλυτη εμπιστοσύνη στις δυνάμεις τους, αγνοούν τον κίνδυνο &, λειτουργώντας με έντονο συναισθηματισμό & ρομαντισμό, ριψοκινδυνεύουν, προκειμένου να πραγματοποιήσουν τους στόχους του, ακόμη και αν κινούνται στα όρια της ουτοπίας και του ανέφικτου*

*Έχοντας αλλοτριωθεί σε πολύ μικρότερο βαθμό σε σχέση με τους μεγάλους :*

*1.είναι ιδεολόγοι, ονειροπόλοι και οραματίζονται έναν καλύτερο κόσμο, σύμφωνα με τις νεανικές προσδοκίες τους*

*2.διακρίνονται για την πίστη τους σε υψηλές αξίες και ιδανικά, χωρίς διάθεση συμβιβασμών, όντας ξένοι προς κάθε υπέρμετρο ορθολογισμό, που συχνά υποκρύπτει έναν εύσχημο ατομικισμό*

*3.απορρίπτουν αυθεντίες, στερεότυπα και ιδεολογικές αγκυλώσεις παρελθόντος, ενώ υιοθετούν εύκολα νέους κι επαναστατικούς προσανατολισμούς*

*Οι αντιλήψεις τους περί ηθικής διαφοροποιούνται ουσιαστικά σε σχέση με τους μεγαλύτερους ηλικιακά*

*1.έχοντας διαφορετικά βιώματα και προσλαμβάνουσες παραστάσεις, σύμφωνα με τα ιδιαίτερα δεδομένα της εποχής τους, αποτιμούν με διαφορετικά κριτήρια τις ηθικές αξίες 2.εναντιώνονται στον ηθικισμό των μεγαλύτερων γενεών τις οποίες, κατηγορούν για επίπλαστη, υστερόβουλη αλλά και δογματική προσήλωση σε ορισμένες ηθικές παραδοχές απορρίπτουν την παραδοσιακή αισθητική κι αναζητούν νέες μορφές έκφρασης, αναφορικά με την εξωτερική εμφάνιση, τη μόδα, τα μουσικά ακούσματα, την τέχνη*

* *χωρίς αφομοιωτική επεξεργασία, υιοθετούν τα προβαλλόμενα πρότυπα κι ευτελή είδωλα, μιμούμενοι άκριτα στοιχεία της αισθητικής και της προσωπικότητάς τους*

*Οι νέοι, όντας ιδιαίτερα ευαίσθητοι σε ζητήματα, όπως η κοινωνική ανισότητα, η αδικία, η αναξιοκρατία, η έλλειψη ισοπολιτείας*

*1.ασκούν αυστηρή κριτική στο κοινωνικό κατεστημένο, σε οτιδήποτε παρωχημένο, αναχρονιστικό, στις συντηρητικές αντιλήψεις, τα στερεότυπα & τις συμβατικότητες, σε ό, τι, γενικά, θεωρούν τροχοπέδη στην επιθυμία τους να επιφέρουν αλλαγές*

*2.διακρίνονται για έντονη αμφισβητική διάθεση, επαναστατικότητα και ρηξικέλευθη αντίληψη, που στοχεύει στην ανατροπή του κατεστημένου*

*Συμμετέχουν σε πολιτικούς σχηματισμούς σε μεγαλύτερο βαθμό από ότι οι μεγαλύτερες ηλικίες, γιατί :*

*1.αισθάνονται, ως έφηβοι, εντονότερη την ανάγκη του ανήκειν σε αναλογικά σχήματα έκφρασης*

*2.το θεωρούν ως προσφορότερη επιλογή υλοποίηση των οραμάτων τους και στην πραγμάτωση των ιδεολογικών τους στόχων*

*3.στρατεύονται σε υψηλές αξίες και ιδανικά για τη δημιουργία καλύτερου κόσμου, απαλλαγμένου από τα αρνητικά στοιχεία του παρελθόντος*

* *ο έντονος αυθορμητισμός κι ο παρορμητισμός τους αποδυναμώνει τη ευθυκρισία τους και, συχνά, οδηγεί σε πρωτοβουλίες κι αντιδράσεις και δε λαμβάνουν υπόψη τους όρους της αντικειμενικής πραγματικότητας*
* *οι νέοι, επειδή δεν έχουν αποκρυσταλλώσει σταθερές αρχές κι αξίες, συχνά, μιμούνται παθητικά, χωρίς την αναγκαία κριτική και αφομοιωτική επεξεργασία τα προβαλλόμενα πρότυπα*
* *η αμφισβητική τους διάθεση, πολλές φορές, υπερβαίνει τα όρια του μέτρου και καταλήγει στον τυφλό αντιρρητισμό και τη γενικευμένη απορριπτική στάση απέναντι σε αξίες του παρελθόντος*

*1.Δέχονται πολυσχιδία παραστάσεων, εντυπώσεων, ερεθισμάτων, που συντελούν στη διαμόρφωση πολυδιάστατων προσωπικοτήτων*

*2.κοινωνικοποιούνται πιο ελεύθερα στο πλαίσιο οικογένειας, σύγχρονης αντιαυταρχικής εκπαίδευσης και κοινωνικό περιβάλλον που χαρακτηρίζεται από πνεύμα ανοχής*

*3.είναι σφαιρικά ενημερωμένοι (ΜΜΕ, πλουραλιστική έκφραση εποχής)*

*4.ζουν σε δημοκρατικότερες κοινωνίες σε σχέση με το παρελθόν, στις οποίες επικρατούν :*

* *ο θεσμικός εκσυγχρονισμός*
* *η κατοχύρωση των ατομικών και κοινωνικών δικαιωμάτων*
* *η διεύρυνση των πολιτικών ελευθεριών*

*5.Έχουν κατακτήσει τις δυνατότητες να παρεμβαίνουν στο κοινωνικό / πολιτικό γίγνεσθαι μέσα κι από θεσμοθετημένες διαδικασίες, όπως :*

* *η βουλή των εφήβων*
* *οι μαθητικές κοινότητες*
* *η συμμετοχή σε συλλόγους, οργανώσεις, κομματικές νεολαίες*
* *το δικαίωμα της ψήφου στα δεκαοχτώ χρόνια*
* *Στα πλαίσια αυτά των κοινωνικοπολιτικών δεδομένων ωριμάζουν γρηγορότερα και διεκδικούν πιο έντονα τα δικαιώματά τους*

*6.Διαμορφώνουν την προσωπικότητά τους σε περίοδο που τη χαρακτηρίζουν :*

* *συνεχείς αλλαγές κι γοργότητα εξελίξεων σε όλους τους τομείς ζωής*
* *κοινωνικοπολιτικοί μετασχηματισμοί, που συμβαίνουν σε ένα κλίμα γενικότερης ρευστότητας*
* *πολυεπίπεδη κρίση θεσμών, συστημάτων, ιδεολογιών κι αξιών, πολύμορφη αλλοτρίωση*
* *κυριαρχία των υλιστικών προτεραιοτήτων, προβολή αρνητικών προτύπων*

*7.Σε ένα τέτοιο πλαίσιο αδυνατούν να διαμορφώσουν σταθερές αξίες και να αποκρυσταλλώσουν σαφή απόρριψη για τα πράγματα. Γι’ αυτό :*

* *πολλοί διακρίνονται από πνεύμα έντονης αμφισβήτησης που, συχνά, φτάνει στα όρια του μηδενισμού*
* *άλλοι επιλέγουν μια ιδιότυπη περιθωριοποίηση, εξαιτίας της άρνησής τους να νομιμοποιήσουν τους υπάρχοντες θεσμούς, με τη συμμετοχή τους στα κοινωνικά και πολιτικά δρώμενα*
* *αρκετοί αλλοτριώνονται, λόγω επίδρασης αρνητικών προτύπων, συμβιβάζονται, θέτουν ατομικιστικούς στόχους, διακατέχονται από την αντίληψη του εύκολου πλουτισμού και το ιδανικό του «ελάσσονος» μόχθου κι αποστασιοποιούνται από τα κοινά.*

*1.η οικογένεια δεν παρέχει αναγκαία εφόδια (ψυχοπνευματική καλλιέργεια, κοινωνικές αρετές, ηθικές αρχές κλπ.) που θα συνδράμουν στην ομαλή κοινωνικοποίηση των νέων. Σε αυτό συμβάλλουν :*

* *ο υπερπροστατευτικός τους χαρακτήρας που δε διαμορφώνει αυτόνομες κι αυτεξούσιες προσωπικότητες*
* *η πολύωρη εργασιακή απασχόληση των γονέων ελαχιστοποιεί το χρόνο που αφιερώνουν για διαπαιδαγώγηση & ψυχολογική τους στήριξη*

*2.η εκπαίδευση, με το ανταγωνιστικό κλίμα και την απουσία συλλογικών δραστηριοτήτων δεν καλλιεργεί τις κοινωνικές τους αρετές*

*3.η απουσία θετικών προτύπων που θα αποτελέσουν το υγιές ιδεολογικό έρεισμα, για να προσανατολιστούν ορθά στις ευρύτερες επιλογές τους.*

* *η αυξανόμενη ανεργία*
* *ο οξύτερος ανταγωνισμός (μεγάλη προσφορά και μικρή ζήτηση)*
* *η επικράτηση κλίματος αναξιοκρατίας, πελατειακών σχέσεων*
* *ο κορεσμός πολλών, κυρίως παραδοσιακών, επαγγελμάτων*
* *υπερπληθώρα των πτυχιούχων*
* *ο ανεπαρκής επαγγελματικός προσανατολισμός*

*:*

* *η διεύρυνση του χάσματος των γενεών, εξαιτίας της κρίσης του θεσμού οικογένειας*
* *η έλλειψη ουσιαστικού διαλόγου στο πλαίσιο σχολικής ζωής, (δασκαλοκεντρισμός, απουσία συλλογικών δραστηριοτήτων, ανταγωνισμός )*
* *η έλλειψη βαθύτερης επικοινωνίας με τους συνομιλήκους λόγω :*
* *περιορισμένου ελεύθερου χρόνου, εξαιτίας πολλαπλάσιων υποχρεώσεων που προκύπτουν από το εξετασιοκεντρικό εκπαιδευτικό σύστημα*
* *επικράτησης νόθων μορφών ψυχαγωγίας και τυποποίησης που επιβάλλει η βιομηχανοποίηση & ηλεκτρονικοποίηση ελεύθερου χρόνου*

*Ο χαρακτήρας του σύγχρονου εκπαιδευτικού θεσμού, απόλυτα προσαρμοσμένου στις απαιτήσεις της οικονομίας της αγοράς, δεν ικανοποιεί τις πνευματικές ανάγκες των νέων. Κυρίαρχα στοιχεία :*

* *Ο τεχνοκρατικός, εξειδικευτικός χαρακτήρας δε συμβάλλει στη διαμόρφωση ολοκληρωμένων προσωπικοτήτων με πνευματικές, κοινωνικές, ηθικές αξίες*
* *καλλιεργεί τη χρησιμοθηρική αντίληψη για τη γνώση στο πλαίσιο των επαγγελματικών αναγκαιοτήτων*
* *το αναχρονιστικό περιεχόμενο σπουδών, που δεν ανταποκρίνεται στις σύγχρονες απαιτήσεις, σε ένα διαρκώς διαφοροποιούμενο περιβάλλον*

*που δε δημιουργεί εσωτερικά ερείσματα, βεβαιότητες.*

*Συγκεκριμένα, η εποχή μας χαρακτηρίζεται από :*

* *την έκπτωση διαχρονικών αξιών, όπως αγάπη, φιλία, ανιδιοτέλεια. Στο πλαίσιο της ανταγωνιστικής & καταναλωτικής κοινωνίας οι ανθρώπινες σχέσεις έχουν καταστεί «οικονομικές», συμβατικές, τυπικές κι απρόσωπες. Στυγνή σκοπιμότητα, άκρατος ωφελιμισμός κι υπέρμετρος ατομικισμός αλλοτριώνουν το χαρακτήρα ανιδιοτελούς επικοινωνίας*
* *ιδεολογικά ρεύματα, «κοσμοθεωρίες» που διέρχονται κρίση είτε, επειδή έχουν προκαλέσει απογοήτευση σε μεγάλο μέρος των οπαδών τους στις προσπάθειες υλοποίησής τους, είτε γιατί έχουν αποδειχτεί ουτοπικές ή αδύναμες να βελτιώσουν την κοινωνικοπολιτική ζωή*
* *πολιτικά συστήματα, που, παρά τις επαγγελίες τους, διαιωνίζουν τις υπαρκτές ανισότητες και, συχνά, οδηγούν ένα μεγάλο μέρος του πληθυσμού στον αποκλεισμό και στην εξαθλίωση ή περιθωριοποίηση*

*Όλα αυτά προκαλούν σοβαρά προβλήματα προσανατολισμού των νέων, γιατί βρίσκονται αντιμέτωποι με την καθημερινή πραγματικότητα, χωρίς σταθερές αξίες κι εσωτερικά ερείσματα, παρά το γεγονός ότι τους αφορούν άμεσα, επηρεάζουν το παρόν και προκαθορίζουν το μέλλον τους*

*1.η αυτογνωσία, ως απαραίτητη προϋπόθεση για αυτοβελτίωση και ορθό προσανατολισμό των επιλογών και των στόχων τους, 2.η πνευματική καλλιέργεια :*

* *η ανάπτυξη πνευματικών δυνάμεων (κρίση, αντίληψη, διορατικότητα )*
* *η ευρύτητα πνεύματος κι η απαλλαγή από προλήψεις, δεισιδαιμονίες, δογματισμό και μονομέρειες*

*3.Η ανάπτυξη των κοινωνικών αρετών (συλλογικότητα, διαλεκτική διάθεση, πνεύμα συνεργασίας κλπ.) που συμβάλλει στο να*

* *ενταχθούν ομαλά στην κοινωνική πραγματικότητα*
* *συνειδητοποιήσουν τα δικαιώματα και τις υποχρεώσεις τους*
* *περιστείλουν τον ατομικισμό και να συμμετέχουν σε συλλογικά σχήματα έκφρασης και κοινωνικής διεκδίκησης*

*4.Οι ηθικές αρετές , όπως δικαιοσύνη, ανιδιοτέλεια, εντιμότητα, ευγένεια κλπ. συνιστούν σημαντικά εφόδια για το νέο, γιατί*

* *ενισχύουν τις εσωτερικές του αντιστάσεις στις προσωπικής υφής δοκιμασίες κι αντιξοότητες της ζωής του*
* *ενδυναμώνουν τη βούλησή του να ελέγξει τις παρορμήσεις & να χαλιναγωγήσει τα πάθη, συμβάλλουν στην ψυχολογική ισορροπία.*

*5.η υγιής πολιτική συνείδηση : η ουσιαστική γνώση πολιτικών ιδεολογιών, η κατανόηση του χαρακτήρα πολιτικών φαινομένων και η πολιτικοποίηση των νέων :*

* *καθιστά τους νέους ενεργούς πολίτες, όχι απλώς υπηκόους που μπορούν να συμμετέχουν στο κοινωνικοπολιτικό γίγνεσθαι*
* *αποτρέπει την ιδεολογική χειραγώγησή τους, την οπαδοποίηση, τον κομματισμό και τις ιδεολογικές προκαταλήψεις*
* *παρέχει τη δυνατότητα να αποκαλύψουν τις προπαγανδιστικές μεθοδεύσεις, το λαϊκισμό, την παραπλάνηση και τη δημαγωγία*

*6.η πίστη σε υψηλές αξίες και ιδανικά : ο νέος που εμφορείται από υψηλές αξίες και ιδανικά μπορεί να …*

* *προβεί σε ορθή ιεράρχηση αξιών και προτεραιοτήτων του*
* *αποφύγει την αλλοτριωτική και μαζοποιητική επίδραση της σύγχρονης καταναλωτικής κοινωνίας*
* *υιοθετήσει μια αγωνιστική στάση ζωής για τη δημιουργία ενός καλύτερου κόσμου*

*7.η επαγγελματική κατάρτιση : σ ε ένα ιδιαίτερα ανταγωνιστικό κι απαιτητικό εργασιακό περιβάλλον καθίσταται αναγκαία η πλήρης επαγγελματική κατάρτιση των νέων. Η διαρκής επιμόρφωση στις συνεχείς εξελίξεις κι η εξειδίκευση …*

* *τάσσουν δημιουργικά τους νέους στην παραγωγική διαδικασία και τους καθιστούν ενεργά μέλη της κοινωνίας*
* *αποτελούν σημαντική προϋπόθεση για την επαγγελματική τους αποκατάσταση*

*8.η ενημέρωσή τους για τα παγκόσμια ζητήματα :*

* *απαλλάσσει από το τοπικιστικό πνεύμα και διευρύνει το πεδίο των γενικότερων ενδιαφερόντων τους*
* *διαμορφώνει οικουμενική συνείδηση & τους ευαισθητοποιεί, ώστε να συμβάλλουν στην επίλυση των παγκόσμιων προβλημάτων*